**Zapisnik sa 12. sjednice Školskog odbora**

Sjednica je održana elektroničkim putem od srijede, 27.7. 2022. godine u 12,00 sati, do petka, 29.7.2022. u 10,00 sati.

Nazočni: Silvija Jeromela Obrovac, Marko Jelenić, Noel Šuran, Igor Macan, Jasmina Bratičić, Matea Stanić, Viviana Kozina, Goran Doblanović.

**DNEVNI RED SJEDNICE:**

1. **Usvajanje zapisnika s prethodne sjednice Školskog odbora**

Na prethodnoj sjednici Školskog odbora održanoj 23.6. 2022. godine članovi Školskog odbora usvojili su I. izmjene i dopune Financijskog plana te I. izmjene i dopune Plana nabave za 2022. godinu. Također, usvojene su izmjene i dopune koje su sastavni dio Kućnog reda Osnovne škole Svetvinčenat. Na prijedlog ravnateljice Škole, članovi Školskog odbora imenovali su učiteljicu TZK Doris Belušić voditeljicom Školskog sportskog društva Osnovne škole Svetvinčenat. Pod razno bilo je govora o završetku nastavne godine, terminima podjele svjedodžbi i o osvrtu na završnu priredbu.

*Članovi Školskog odbora jednoglasno usvajaju zapisnik s prethodne sjednice Školskog odbora.*

1. **Polugodišnji izvještaj o izvršenju financijskog plana za 2022. godinu**

Članovi Školskog odbora su elektroničkim putem dobili materijale u vezi Polugodišnjeg izvještaja o izvršenju financijskog plana za 2022. godinu i Obrazloženje financijskog plana 2022., s projekcijom na 2023. i 2024. godinu.

*Nakon proučavanja tablice i Obrazloženja, jednoglasno je usvojeno Izvješće o izvršenju financijskog plana za razdoblje od 01.01.- 30.06.2022. godine.*

1. **Pravilnik o upravljanju dokumentarnog gradiva izvan arhiva**

Članovi Školskog odbora dobili su materijale u vezi Pravilnika o upravljanju dokumentarnog gradiva izvan arhiva budući da stupanjem na snagu Pravilnika o upravljanju dokumentarnog gradiva izvan arhiva (NN 105/2021) tijela javne vlasti kao i pravne osobe koje su obuhvaćene Popisom stvaratelja dokumentarnog i arhivskoga gradiva u nadležnosti arhiva dužne su uskladiti svoje opće akte, kojima se uređuju pitanja od značenja za upravljanje dokumentarnim i arhivskim gradivom, s odredbama citiranog Pravilnika.

Prema uputama Hrvatskog državnog arhiva (dalje: HDA) i Uputama za izradu pravila za upravljanje dokumentarnim gradivom stvaratelja/posjednika, predloška Pravila za upravljanje dokumentarnim gradivom i Obrasca Popisa dokumentarnog gradiva s rokovima čuvanja (sadržava podatke koji se sukladno dosadašnjim propisima nisu tražili) te u suradnji sa tvrtkom ISTRA AKCIJA d.o.o. iz Pule gdje je pohranjen dio naše arhivne građe, sastavljena su Pravila za upravljanje dokumentarnim gradivom Osnovne škole Svetvinčenat.

Također, izrađen je i Popis dokumentarnog gradiva i rokovima čuvanja za našu Školu. U privitku šaljemo gore navedene dokumente, kao i Suglasnost koju je potrebno dostaviti u Državni arhiv u Pazin.

*Nakon proučenih materijala u privitku, članovi Školskog odbora jednoglasno su usvojili prijedlog za navedenu točku dnevnog reda.*

Svetvinčenat, 29.7. 2022. godine.

Zapisničar: Viviana Kozina

KLASA:007-04/22-02/06

URBROJ:2168/07-06-22-02

Predsjednik Školskog odbora:

Marko Jelenić, dr. sc.